වාද්දුව ප්‍රදේශයේ නිවෙසක බාල වයස්කාර මෙහෙකාරියකගේ කුසයේ දරු උපතක් වැළැක්වීමට ලූපයක් ඇතුළු කෙළේ යැයි කියන පුද්ගලයා සම්බන්ධයෙන් දැඩි පරීක්‍ෂණයක් පවත්වා වාර්තාවක් ඉදිරිපත් කරන ලෙසට පානදුර මහේස්ත්‍රාත් ආර්. එස්. ඒ. දිසානායක මහතා වාද්දුව පොලිසියට නියෝග කෙළේ ය.එම සිද්්ධියට මෙහෙකාරිය ලක්කර ඇත්තේ පානදුර මහජන සෞඛ්‍ය කාර්යාලයේ පරිශ්‍රයේ දී යැයි අනාවරණය වී ඇත.වාද්දුව පොලිසියට මෙම මෙහෙකාරිය විසින් කරන ලද පැමිණිල්ල ගැන විධිමත් පරීක්‍ෂණයක් පවත්වා සැකකරුවන් අත්අඩංගුවට ගෙන අධිකරණයට ඉදිරිපත් කර නැත.මෙම මෙහෙකාරියගේ වයස අවුරුදු 16කට අඩු බව අනාවරණය වී තිබේ.පරිවාස නිලධාරිනියක් පැවැත් වූ පරීක්‍ෂණයේ වාර්තාව ද අධිකරණයට ඉදිරිපත් කර තිබේ..